జూబ్లీ బస్ స్టేషన్

జూబ్లీ బస్ స్టేషన్ తెలంగాణ రాష్ట్రం సికింద్రాబాద్‌లో ఉన్న ఒక బస్ స్టేషన్. ] హైదరాబాద్ నగరాన్ని విడిచి వెళ్లే బస్సులకు ఇది రెండు ప్రధాన బస్ స్టేషన్లలో ఒకటి. మరోది ఎంజీబీఎస్. ఈ బస్ స్టేషన్ రాష్ట్ర ప్రభుత్వ ఆధీనంలోని బస్ రవాణా సంస్థ టీజీఎస్‌ఆర్‌టీసీకి చెందినది. జేబీఎస్ సికింద్రాబాద్ రైల్వే స్టేషన్‌కు సుమారు 2 కిలోమీటర్ల దూరంలో ఉంది. జేబీఎస్ పరేడ్ గ్రౌండ్ మెట్రో స్టేషన్‌కు సుమారు 800 మీటర్ల దూరంలో ఉంది.

ఈ బస్ స్టేషన్ నిర్మించబడిన ప్రాంతంలో గతంలో పికెట్ సరస్సు ఉండేది. ఒకప్పుడు ఈ సరస్సు హుస్సేన్ సాగర్ సరస్సుతో అనుసంధానంగా ఉండేది. కాలక్రమేణా ఈ సరస్సు ఆక్రమణలకు గురైంది. 2008 నాటికి వివిధ అక్రమ నిర్మాణాలను కూల్చివేసి .   బస్ స్టేషన్ అభివృద్ధి చేపట్టారు. 

 మౌలిక సదుపాయాలు 
జూబ్లీ బస్ స్టేషన్ పశ్చిమ మార్రెడ్పల్లి  లో  సుమారు ఐదు ఎకరాల విస్తీర్ణంలో విస్తరించి ఉంది. మొత్తం 18 ప్లాట్‌ఫారాలు ఉన్నాయి. హైదరాబాద్‌లోని రెండు అంతర్‌నగర బస్ స్టేషన్లలో ఇది ఒకటి గా  పనిచేస్తుంది. ప్రయాణికులకు మెరుగైన సౌకర్యాలు అందించేందుకు 2020లో రూ.4 కోట్ల వ్యయంతో జేబీఎస్‌ను సమగ్రంగా ఆధునీకరించారు. రెండు అంతస్తుల టెర్మినల్‌లో కవర్ చేసిన కూర్చునే ప్రదేశాలు ఉన్నాయి. ప్రత్యేక టికెట్ కౌంటర్లు ఏర్పాటు చేశారు. తక్షణ బస్సుల రాక పోకల  సమాచారాన్ని చూపించే ఎలక్ట్రానిక్ డిస్‌ప్లే బోర్డులు ఉన్నాయి. భద్రత కోసం 18 సీసీటీవీ కెమెరాలు అమర్చారు. అదనపు సదుపాయాలుగా శుభ్రమైన మరుగుదొడ్లు, తాగునీటి కేంద్రాలు, ఉక్కు బెంచీలు, వైఫై హాట్‌స్పాట్లు, ఎల్‌ఈడీ లైటింగ్, ప్రాంగణంలోనే ఏటీఎం లు ఏర్పాటు చేశారు. ఆహార స్టాళ్లు, సమీపంలోని దుకాణాలు ఉన్నాయి. సికింద్రాబాద్ రైల్వే స్టేషన్‌కు 2 కిలోమీటర్లు, పరేడ్ గ్రౌండ్ మెట్రో స్టేషన్‌కు 800 మీటర్ల దూరంలో ఉండటంతో ఈ బస్ స్టేషన్‌కు మెరుగైన అనుసంధానం లభించింది. సికింద్రాబాద్ కంటోన్మెంట్ బోర్డు నిధులతో విస్తరించిన రహదారులు కూడా అందుబాటులోకి వచ్చాయి.

 భవిష్యత్ విస్తరణ 
జూబ్లీ బస్ స్టేషన్‌ను హైదరాబాద్ ఎయిర్‌పోర్ట్ మెట్రో లిమిటెడ్ (హెచ్‌ఏఎంఎల్) ఆధ్వర్యంలో సమగ్ర మెట్రో హబ్‌గా అభివృద్ధి చేయాలని ప్రతిపాదించారు. నగరంలో తొలి మూడు -లైన్  ల సంగమ కేంద్రంగా ఈ ప్రాజెక్ట్ రూపుదిద్దుకోనుంది. ఇందులో మూడు స్వతంత్ర మెట్రో స్టేషన్లు ఉంటాయి. వీటిని  గగన తల  బాటల ద్వారా అనుసంధానం చేస్తారు. ఆధునిక బస్ టెర్మినల్ కూడా ఇందులో భాగంగా ఉంటుంది. సుమారు 30 ఎకరాల విస్తీర్ణంలో ఈ సౌకర్యం అభివృద్ధి చేయనున్నారు. బహుళ అంతస్తుల సెల్లార్ పార్కింగ్, వాణిజ్య సముదాయాలు, అధునాతన ప్రయాణికుల సదుపాయాలు ఇందులో ఉంటాయి. ప్రభుత్వ–ప్రైవేట్ భాగస్వామ్య విధానంలో ఈ ప్రాజెక్ట్ అమలవుతుంది. ట్రాఫిక్ రద్దీ తగ్గించడం, సికింద్రాబాద్‌లో పట్టణ అభివృద్ధిని ప్రోత్సహించడం దీని లక్ష్యం. పూర్తి అయిన తరువాత ఇది భారత్‌లో అత్యాధునిక రవాణా కేంద్రాలలో ఒకటిగా నిలవనుంది. పరిమాణం, సమగ్రత పరంగా ఢిల్లీ కాశ్మీర్ గేట్ తరువాతి రెండవ స్థానం దీనికే దక్కుతుంది ..

 బాహ్య లింకులు 



 మూలాలు 
వర్గం:తెలంగాణ బస్ స్టేషన్లు
వర్గం:Coordinates on Wikidata
వర్గం:హైదరాబాద్ మెట్రో
వర్గం:హైదరాబాదు రవాణా